Voertuig met leerders in Kaapstad gekaap(Foto: Alan Winde/Twitter) Kaapse wetstoepassers het toegeslaan op ŉ bende kapers wat ŉ groep skoolkinders vervoer het, kort nadat die gewapende rowers die leerders langs ŉ pad begin aflaai het. JP Smith, burgemeesterskomiteelid vir veiligheid en sekuriteit in die Kaapse metroraad, sê beamptes verbonde aan die stad se Gevorderde Wetstoepassingsplan, beter bekend as LEAP, het Maandag omstreeks 13:45 gereageer op ŉ oproep oor die kaping. Volgens Smith het die beamptes gesien hoe die verdagtes altesame 17 skoolkinders op die N2 in die rigting van Kaapstad aflaai. “Toe die verdagtes besef dat die beamptes hulle nader, het hulle die bosse ingevlug,” sê Smith. Een van die vermeende kapers, ‘n 16-jarige seun, is kort daarna met die hulp van ander beamptes aangekeer. Die motoris by die wie die Toyota Avanza gekaap is, het die verdagte ook reeds as een van die vermeende betrokkenes geïdentifiseer. ŉ Saak van voertuigkaping en menseroof word ondersoek.